Kasma Booty

Kasmah Abdullah  atau lebih dikenali sebagai Kasma Booty (; 1932 – 1 Jun 2007) merupakan seorang seniwati dan primadona filem Melayu era 40-an, 50-an dan sehinggalah ke penghujung 60-an. 

Dilahirkan di Kisaran, Indonesia, beliau berdarah kacukan Belanda dan Jawa berasal dari keluarga seni. Sama seperti P. Ramlee, Kasma telah diuji bakat oleh B. S. Rajhans dan menjadi pelakon di Malay Film Productions. Kasma pernah menjadi pasangan kepada P. Ramlee dalam Bakti, Sejoli, Juwita, dan Ragam P. Ramlee (bahagian Damaq).

Kehidupan awal
200px|right
Sebelum bergelar bintang filem, Kasma terlebih dahulu bergiat sebagai pelakon teater tradisional bangsawan dengan kumpulan Rayuan Asmara di Medan pada usia belasan tahun. Kesempitan hidup mendorong Kasma untuk berdikari dan sejak belasan tahun lagi, Kasma telah membawa diri merantau ke Malaysia (waktu itu Malaya) dan mendapat kerja sebagai pelakon bangsawan di Pulau Pinang dan Singapura.

Kerjaya lakonan
Kasma memulakan kerjaya lakonan di usia muda disebabkan kesempitan hidup iaitu seawal umur 14 tahun. Filem pertama yang dibintanginya ialah filem Chempaka (1947), diikuti Pisau Berachun, Noor Asmara, Rachun Dunia, Bakti, Dewi Murni, Sejoli, Juwita, Manusia, Mahsuri, Keris Sempena Riau, Selendang Merah, Siti Payong, Ratapan Ibu, Tangkap Basah, Anak Manja dan Ragam P. Ramlee. 

Pada tahun 1952 pula, beliau berhadapan dengan kontroversi terhadap pengurusan Shaw Brothers sehingga berlarutan ke mahkamah. Namun, demi mempertahankan prinsip dan maruah beliau membuat keputusan menarik diri daripada membintangi filem Antara Senyum dan Tangis. 

Pada tahun 1958, atas permintaan Almarhum Tunku Abdul Rahman, Kasma berlakon filem Mahsuri terbitan Cathay Keris. 

Pada era akhir pembabitannya dalam lakonan, Kasma banyak berlakon dalam filem terbitan Studio Merdeka di Hulu Klang. Antaranya filem Keris Sempena Riau, Selindang Merah, Ratapan Ibu (L. Krishnan), Siti Payong, Tangkap Basah, Anak Manja (Salleh Ghani) dan Ragam P. Ramlee (P. Ramlee).

Di zaman kegemilangannya juga beliau pernah mendapat jolokan sebagai Elizabeth Taylor Malaya dan Ratu Filem Melayu kerana kejelitaan paras wajahnya. Tidak hanya memiliki rupa paras yang jelita, beliau mempunyai segala aura dan karisma yang diperlukan sebagai seorang Primadona Melayu pada zaman meledaknya filem Melayu klasik di Jalan Ampas, Singapura satu ketika dulu. Tidak hairanlah mengapa beliau turut dihormati seniman dan seniwati seperjuangannya pada zaman itu, tidak terkecuali Seniman Agung, Tan Sri P. Ramlee sendiri.

Namun setelah membintangi hampir 20 buah filem Kasma bertekad meninggalkan dunia seni pada tahun 1992. Di usia tuanya, beliau banyak menghadapi masalah kesihatan dan banyak menghabiskan masa menumpukan perhatian terhadap ibadahnya dan duduk bersama anak-anak dan cucunya di kediamannya di Klang Gate, Hulu Klang.

Kehidupan peribadi
Beliau telah mendirikan rumahtangga dengan dengan Jacob Booty dan dikurniakan lima orang anak. Nama kelima-lima anak beliau diambil bersempena dengan judul filem yang pernah dilakonkannya.

Kematian
Beliau menghembuskan nafas terakhir pada hari Jumaat, 1 Jun 2007, jam 2 pagi di Hospital Ampang ketika berusia 75 tahun selepas sekian lama menghidap komplikasi paru-paru berair.Veteran Actress Kasma Booty Dies Jenazah beliau selamat dikebumikan di Tanah Perkuburan Kampung Klang Gate, Selangor pada hari yang sama.

Kontroversi
Seniwati Kasma Booty mula muncul dalam filem Chempaka. Dengan wajahnya yang cantik menawan, Kasma terus diangkat sebagai Primadona baru filem Melayu. Tetapi diatas desakan suaminya Booty Jacobs, Kasma terpaksa membatalkan kontraknya dengan Shaw Brothers ketika sedang shooting filem Antara Senyum dan Tangis. Ia disebabkan Kasma hampir diperkosakan oleh pengurus produksi di bilik persalinan. Pakaian nya hampir terkoyak rabak akibat pergelutan itu. Kes dibawa ke mahkamah oleh suami Kasma. Watak Kasma dalam filem Antara Senyum dan Tangis digantikan dengan Rokiah Jaafar. 

Kasma Booty terus menghilangkan diri dari dunia perfileman dan tumpu masa sepenuhnya bersama group bangsawan milik suaminya. Tetapi empat tahun kemudiannya, atas desakan Tunku Abdul Rahman, Kasma kembali semula ke dunia perfileman dalam filem Mahsuri terbitan Cathay Keris.

Filemografi

Filem
 Tahun Tajuk Watak  Catatan1948 Chempaka Chempaka Filem pertama  Pisau Berachun 1949 Noor Asmara Zaharah 1950 Rachun Dunia Aminah  Bakti Saadiyah Dewi Murni1951 Sejoli Mariam Juwita Juwita Manusia 1955 Selamat Tinggal Kekasehku1959 Mahsuri Mahsuri Rasa Sayang Eh Dr. Faridah 1961 Keris Sempena Riau Tun Zaleha1962 Selendang Merah Lela Siti Payong  Ratapan Ibu1963 Anak Manja Minah Fajar Menyinsing  Tangkap Basah Mawar 1964 Ragam P. Ramlee  Kenanga Filem terakhir, bahagian dalam segmen Damaq

Anugerah dan pencapaian
TahunAnugerahFilemKategoriKeputusan1990Filem Asia Pasifik ke-35--Anugerah Khas Juri1987Festival
Filem Malaysia ke-7-Pelakon Wanita VeteranAnugerah Merak Kayangan 1961Festival Filem MalaysiaKeris Sempena RiauAktres Pembantu TerbaikMenang1951/1952Festival Filem MalaysiaJuwitaAktres
Terbaik  Menang

Rujukan

Pautan luar


Kategori:Kelahiran 1932
Kategori:Kematian 2007
Kategori:Pelakon Melayu
Kategori:Pelakon wanita Singapura
Kategori:Pelakon wanita Malaysia abad ke-20
Kategori:Kematian akibat radang paru-paru
Kategori:Orang dari Medan
Kategori:Orang Malaysia berketurunan Belanda
Kategori:Pelakon filem Malaysia
Kategori:Orang Malaysia berketurunan Jawa
Kategori:Muslim Indonesia
Kategori:Pelakon filem Singapura